Gian dij Cordòla/Mè pare
Artorn

Mè pare 
Da l’uss ëd ca dël Coindo, 
i vëddo mè pare ant ël camp, 
sapa ‘n spala e faussèt a la corèja, 
anans e andré strach e sudà, 
tuti ij di da la matin a la sèira, 
sempe l’istessa stòria, 
mach ël di ‘d festa posà la sapa, 
as buta adòss la vestimenta bon-a, 
a pija la stra për ël Lajet, 
e a riva a la cesa. 
Apress la mëssa seurtend, 
a dà n’uciada a San Bërnard, 
e a vos bassa a dis,
un di ò l’àutr la stra ‘m portëra là, 
për ancomensé n’àutra stagion, 
bela ò bruta chi lo sà.

Nòte 

Leteratura piemontèisa
Poesìa
Gian dij Cordòla